rejauldu/bengali-wikipedia huggingface dataset:
thumb|upright=1.15|অ্যাঙ্গোলার গৃহযুদ্ধ (১৯৭৫-২০০২) চলাকালে সোভিয়েত সামরিক উপদেষ্টারা সামরিক অভিযানের পরিকল্পনা করছেন। এটি ছিল সোভিয়েত ইউনিয়ন ও মার্কিন যুক্তরাষ্ট্রের মধ্যে একটি ছায়াযুদ্ধ।  ছায়াযুদ্ধ বলতে দুই বা ততোধিক রাষ্ট্র বা অ-রাষ্ট্রীয় পক্ষের মধ্যে সংঘটিত এমন একটি সশস্ত্র সংঘাতকে বোঝায়, যেখানে যুদ্ধে অংশগ্রহণকারী এক বা একাধিক পক্ষ যুদ্ধে সরাসরি সংশ্লিষ্ট নয়, এমন কোনও তৃতীয় পক্ষের (রাষ্ট্রীয় বা অ-রাষ্ট্রীয় শক্তি) কারও প্ররোচণায় বা তাদের প্রতিনিধি বা ছায়া হিসেবে যুদ্ধে লিপ্ত হয়। একটি সংঘাতকে ছায়াযুদ্ধ হিসেবে গণ্য হতে হলে বহিঃস্থ পক্ষটির সাথে যুদ্ধরত পক্ষটির সরাসরি ও দীর্ঘমেয়াদী সম্পর্ক থাকতে হয়। এই সম্পর্কটি সাধারণত অর্থায়ন, সামরিক প্রশিক্ষণ, অস্ত্র সরবরাহ, গোলাবারুদ সংরক্ষণ ও পরিবহন, গোয়েন্দা তথ্য, অভিযান পরিকল্পনা, রাজনৈতিক সুরক্ষাদান বা অন্য কোনও ধরনের মূর্ত-বিমূর্ত সহায়তায় রূপায়িত হয়, যার উদ্দেশ্য পছন্দের যুদ্ধরত পক্ষটিকে তার যুদ্ধ প্রচেষ্টা অব্যাহত রাখতে সহায়তা করা। অন্য ভাষায় ছায়াযুদ্ধে তৃতীয় কোনও পক্ষ (রাষ্ট্রীয় বা অরাষ্ট্রীয়) ইতোমধ্যে বিদ্যমান কোনও সংঘাত বা যুদ্ধে পরোক্ষভাবে হস্তক্ষেপ করে, যার উদ্দেশ্য তার পছন্দের যুদ্ধরত পক্ষটিকে বিজয়ী করে নিজের কৌশলগত লক্ষ্যে পৌঁছানো। একই সাথে তৃতীয় পক্ষটি যুদ্ধে সরাসরি অংশগ্রহণ না করে নিজের অর্থ ও জানমালের ক্ষয়ক্ষতি থেকে বাঁচতে পারে। ছায়াযুদ্ধের উদ্দেশ্য নানাবিধ হতে পারে। সরাসরি যুদ্ধে অংশগ্রহণের পেছনে যুক্তিযুক্ত কারণ না থাকলে, সেটি অতিরিক্ত ব্যয়বহুল হলে, সেটি পরিহারযোগ্য হলে, বেআইনি হলে বা অবাস্তবায়নযোগ্য হলে এইরূপ ছায়াযুদ্ধের সিদ্ধান্ত নেয়া হতে পারে।  ছায়াযুদ্ধে সহায়তাকারী তৃতীয় পক্ষ ও সহায়তাপ্রাপ্ত যুদ্ধরত পক্ষের মধ্যকার সম্পর্কটি একই সাথে বিনিময়ভিত্তিক ও আধিপত্যভিত্তিক। বহিঃস্থ তৃতীয় পক্ষটি অপেক্ষাকৃত বড় কোনও শক্তি হয়ে থাকে, এবং যুদ্ধরত পক্ষটি তার অনুগত প্রতিনিধি বা ছায়া হিসেবে যুদ্ধ করে থাকে।  ব্রিটিশ রাষ্ট্রবিজ্ঞানী ও যুদ্ধ বিশেষজ্ঞ অ্যান্ড্রু মামফোর্ডের মতে দ্বিতীয় বিশ্বযুদ্ধের পরবর্তী প্রায় চার দশক ধরে নবাগত দুই পরাশক্তি মার্কিন যুক্তরাষ্ট্র ও সোভিয়েত ইউনিয়নের মধ্যে অনেকগুলি ছায়াযুদ্ধ সংঘটিত হয়। এটি ছিল ছায়াযুদ্ধের তথাকথিত স্বর্ণযুগ। ২১শ শতকে এসে সরাসরি দেশে দেশে যুদ্ধের সংখ্যা কমে আসে ও বড় বড় শক্তিগুলির মধ্যে চিরায়ত বৃহদাকার যুদ্ধের ধারণাটি বিলুপ্ত হতে শুরু করে। এর একটি কারণ হল আন্তর্জাতিক সম্পর্কের ক্ষেত্রে আইন-শৃঙ্খলার উদ্ভব। তবে এটি যুদ্ধের বিরুদ্ধে শান্তির বিজয়ের কোনও লক্ষণ নয়। বরং এর পরিবর্তে বড় শক্তিগুলি ছোট ছোট দেশ বা দেশের কোনও গোষ্ঠীকে দিয়ে ছায়াযুদ্ধ করিয়ে নিজেদের আদর্শ ও আধিপত্য বিস্তার করা, নিজস্বার্থ চরিতার্থ করা ও কৌশলগত সুবিধা আদায় করার চেষ্টা করে।  ছায়াযুদ্ধ সম্পর্কে আন্তর্জাতিক আইনের প্রয়োগ সীমিত।  তথ্যসূত্র    বিষয়শ্রেণী:ধরন অনুযায়ী যুদ্ধ বিষয়শ্রেণী:ধরন অনুযায়ী যুদ্ধবিগ্রহ
ওয়ান ডজন বেরিজ () মার্কিন রক এ্যান্ড রোল শিল্পী চাক বেরি কর্তৃক প্রকাশিত দ্বিতীয় স্টুডিও অ্যালবাম। এটি চেস রেকর্ডস থেকে প্রকাশিত হয় ১৯৫৮ সালের মার্চ মাসে। "রকিং এট দ্য ফিলহার্মোনিক", "গিটার বুগি", "ইন-গো", "হাউ ইউ হ্যাভ চেঞ্জড" এবং "ইট ডন্ট টেইক বাট আ ফিউ মিনিটস" ছাড়া বাকি সব গানই ৪৫-আরপিএম একক হিসেবে প্রকাশিত হয়েছিল। ২০১২ সালে, হুডু চাক বেরি ইজ অন টপ এর সাথে অ্যালবামটি পুনঃপ্রকাশ করেছিল। এটি যুক্তরাজ্যেও মুক্তি পেয়েছিল।   গানের তালিকা  প্রথম অংশ  "সুইট লিটল সিক্সটিন" – ৩:০৩  "ব্লু ফিলিং" – ৩:০৪  "লা জুয়ান্ডা" – ৩:১৪  "রকিং এট দ্য ফিল হার্মোনিক" – ৩:২৩  "ওহ বেবি ডল" – ২:৩৭  "গিটার বুগি" – ২:২১ দ্বিতীয় অংশ  "রিলিং এ্যান্ড রকিং" – ৩:১৮  "ইন-গো" – ২:২৯  "রক এ্যান্ড রোল মিউজিক" – ২:৩৪  "হাউ ইউ হ্যাভ চেঞ্জড" – ২:৪৯  "লো ফিলিং" – ৩:০৯  "ইট ডন্ট টেক বাট আ ফিউ মিনিটস" – ২:৩১   কর্মীবৃন্দ   চাক বেরি – কন্ঠ, গিটার  হুবার্ট সামলিন – ইলেকট্রিক গিটার  জনি জনসন – পিয়ানো  উইলি ডিক্সন – বেজ গিটার  ফ্রেড বিলো, এবি হার্ডি – ড্রামস  তথ্যসূত্র    বহিঃসংযোগ
সীরাতুন্নবী ইবনে কাসির বা সীরাত ইবনে কাসির ইবনে কাসির লিখিত রাসুলের একটি বিখ্যাত জীবনীগ্রন্থ। লেখক নবীর বিশুদ্ধ জীবনী সম্পর্কিত নানা বিষয় ইতিহাসবিদ ইবনে ইসহাকের বই থেকে সংগ্রহ করেছেন।مشكاة الإسلامية:السيرة النبوية-الحافظ ابن كثير  বইটি মূলত তার লিখিত আল বিদায়া ওয়ান নিহায়ার বইয়ের সিরাত অংশের বিস্তৃত, পরিশীলিত ও পরিশুদ্ধ রূপ। আল বিদায়া গ্রন্থকে বিস্তৃত আলোচনা করতে গিয়ে তিনি এই বইটি রচনা করেছেন এবং বইটি চারটি বড় অংশে বিভক্ত করে বড় করে লিখেছেন।قصة إسلام:السيرة النبوية لابن كثير   আল কোরআন একাডেমী লন্ডন গ্রন্থটির বাংলাভাষায় অনুবাদ করেছে। এটাকে ইসলামের অন্যতম বিশুদ্ধ জীবনীগ্রন্থ হিসাবে বিবেচনা করা হয়।  বিষয়বস্তু  বইটিতে ইসলামের আগে আরবদের বক্তব্য উল্লেখ করে নবী মুহাম্মদের জীবনী পরীক্ষা করেছেন। তারপরে নবীর জন্ম এবং নাম, বংশ, স্তন্যপান ইত্যাদি সম্পর্কে আলোচনা করেছেন। নবী কিছুটা বড় হবার পরে তার লালন-পালন, তার বাল্যকাল, তার মক্কার সময়কাল, তারপর তার হিজরত নিয়ে আলোচনা করা হয়েছে। বইটিতে দেখানো হয়েছে তিনি কিভাবে মদিনার জীবন থেকে শুরু করে মক্কা বিজয় করেছেন। বইয়ের চারটি খণ্ডের আলোচনা হল:  প্রথম খণ্ড: প্রাচীন আরবে গোত্রগুলোর অবস্থা এবং তাদের ইতিহাস আলোচনা করা হয়েছে। এ ছাড়াও রাসূলের শৈশব, কৈশর, নবুওয়তপ্রাপ্তি এবং দাওয়াতি জীবন ব্যাপক পরিসরে বিবরণ দেওয়া হয়েছে।  দ্বিতীয় খণ্ড: রাসূলের মদিনায় হিজরত, সেখানে তার জীবনকাল, মদিনার পরিস্থিতি ও আবহাওয়া আলোকপাত করা হয়েছে। তার দাওয়াতি কার্যক্রম এবং ইসলামের শুরুর দিকে যেসব যুদ্ধ ও অভিযান করা হয়েছিলো সেগুলো আলোচনায় এসেছে।  তৃতীয় খণ্ড: মক্কা বিজয়ের পরের যুদ্ধগুলো আলোচনা, বিভিন্ন রাষ্ট্রে ইসলামের দাওয়াত দিয়ে চিঠি প্রেরণ, রাসূলের দেশ চালানোর বিভিন্ন বিষয়, নানা অঞ্চল থেকে আগত বিভিন্ন প্রতিনিধি দলের সাথে যেসব আলোচনা হয়েছিলো এগুলো বইটিতে সূত্রসহ আলোচনা রয়েছে। এছাড়াও বিজিত অঞ্চলে প্রশাসক নিয়োগ সংক্রান্ত ইতিহাস তুলে ধরা হয়েছে।  চতুর্থ খণ্ড:   রাসূলের জীবনের শেষ দিনগুলো কীভাবে কেটেছে, সেসব আলোচনায় এসেছে। রাসূলের বিদায় হজ, মৃত্যুর ইতিহাস, তার স্ত্রীদের সঙ্গে যেসব আলোচনা হয়েছে, ওহি সংরক্ষণ, নবীর দৈহিক ও আচরণগত বৈশিষ্ট্যের ওপর আলোকপাত করা হয়েছে। এছাড়াও নবুওয়তের দলিল ও প্রমাণ সম্পর্কেও সূত্র দেওয়া হয়েছে।   বৈশিষ্ট্য  তিনিই প্রথম লেখক যিনি গুরুত্বের সঙ্গে সিরাত গবেষকদের মতামতের তুলনামূলক বিশ্লেষণ করেছেন। তিনি সূত্রগুলোকে বিশ্লেষণ করে সিরাতশাস্ত্রে সমালোচনামূলক পাঠ্যের সূত্রপাত করেছেন। এরপরে এই কাজকে অনেকে অনুসরণ করেছেন। বইটিতে রেওয়াত ও সনদের প্রতি আলাদা গুরুত্বারোপ দেওয়া হয়েছে। তিনি বিশুদ্ধ সূত্র থেকে আলোকপাত করেছেন, সাথে সাথে দুর্বল সূত্র ও বর্ণনা এড়িয়ে গিয়েছেন। এছাড়াও তিনি বিরল ও হারিয়ে যাওয়া অনেক বইয়ের উদ্ধৃতি দিয়েছেন। তিনি সীরাতে হারিয়ে যাওয়া ইবনে ইসহাক প্রাচীন সংস্করণ ও সীরাতে উকবা থেকে উদ্ধৃতি দিয়েছেন। তিনি মুহাদ্দিস ও ঐতিহাসিকদের থেকে তথ্য ও জ্ঞান নিয়ে সেগুলো আলোচনা করেছেন।   তথ্যসূত্র    বহিঃসংযোগ   ইবনে কাসির দ্বারা লিখিত নবীর জীবনী - গ্রন্থাগার  বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:ইবনে কাসিরের বই বিষয়শ্রেণী:সুন্নি সাহিত্য বিষয়শ্রেণী:আরবি ভাষার বই
বাবা ওমর দরগাহ (     ) ভারতের   মহারাষ্ট্রের  সোলাপুরের একটি বিখ্যাত ইসলামী মাজার।  এটি শিশু ছোঁড়া প্রথার  জন্য পরিচিত। এই প্রথাতে শিশুদের ১৫ মিটার উঁচু   প্ল্যাটফর্ম থেকে মুসলিম এবং হিন্দু উভয় পুরুষের হাতে রাখা কাপড়ে ফেলে দেওয়া হয়।  এই প্রথাটি পাঁচশো থেকে সাতশো বছরের পুরানো।     এলাকার  বাচ্চারা একটি মাজার তৈরির জন্য মারা যাচ্ছিল এবং এই  অসুস্থ শিশুদের সর্বশক্তিমানের প্রতি আস্থা দেখানোর জন্য পীর সাহেব তাদের  ছাদ থেকে খেলার   দেওয়ার পরামর্শ দিয়েছিলেন। তারপরে   দেখা  যায় শিশুরা মাঝ বাতাসে ঠিক যেন বিছানায় দোলনায় শুয়ে দুলছে। এবং তারা অলৌকিক ভাবে সুরক্ষিত।    তথ্যসূত্র   বিষয়শ্রেণী:মহারাষ্ট্রের ভবন ও স্থাপনা বিষয়শ্রেণী:ভারতীয় দরগাহ
সন্তোষ কুমার মিত্র (১৫ আগস্ট, ১৯০০ -১৬ সেপ্টেম্বর, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম শহীদ।   ছাত্র জীবন  ১৯০০ সালের ১৫ই আগস্ট মধ্য কলকাতায়, মধ্যবিত্ত পরিবারের সন্তোষ মিত্র জন্মগ্রহণ করেন। তিনি ১৯১৫ সালে কলকাতায় হিন্দু স্কুল থেকে ম্যাট্রিকুলেশন পাশ করেন এবং ১৯১৯ সালে কলকাতা বিশ্ববিদ্যালয় থেকে স্নাতক পাশ করেন। প্রেসিডেন্সী কলেজ হতে দর্শন শাস্ত্রে প্রথম শ্রেনীতে অনার্স নিয়ে পাশ করেন। পরে এম.এ. ও আইন পাশ করেন।   স্বাধীনতা আন্দোলনে  ছাত্রাবস্থায় রাজনীতিতে আকৃষ্ট হন শ্রী মিত্র। ১৯২১ সালে অসহযোগ আন্দোলনে যোগ দেওয়ার ফলে কারাদণ্ড হয়। শ্রমিক আন্দোলনের সাথে যুক্ত হন। ১৯২৩ এ গুপ্ত বিপ্লবী দলের নেতৃবর্গের সংগে সভায় বিপ্লবী কর্মপন্থার ওপর জোর দেন। তারই চেষ্টায় কলকাতায় জওহরলাল নেহ্‌রুর সভাপতিত্বে সোসালিস্ট সম্মেলন অনুষ্ঠিত হয়েছিল। চট্টগ্রাম যুববিদ্রোহের সময় গোপনে অস্ত্র সরবরাহ করতেন বিপ্লবীদের। গ্রেপ্তার হলে তাকে হিজলী জেলে পাঠানো হয়।   মৃত্যু  ১৬ সেপ্টেম্বর ১৯৩১ সালে হিজলি বন্দি নিবাসে সন্তোষ কুমার মিত্র ও তারকেশ্বর সেনগুপ্ত, এই দুই বিপ্লবীকে পুলিশ গুলি করে হত্যা করে।   স্মৃতি  thumb|সন্তোষ কুমার মিত্র র শহিদ স্মৃতি উদ্যান thumb|সন্তোষ কুমার মিত্রর স্মৃতি ফলক মধ্য কলকাতায় তার নামাঙ্কিত একটি উদ্যান আছে।  তথ্যসূত্র  বিষয়শ্রেণী:১৯০০-এ জন্ম বিষয়শ্রেণী:১৯৩১-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:কলকাতা জেলার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:যুগান্তর দল বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:কলকাতার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী বিষয়শ্রেণী:ভারতীয় বিপ্লবী
অর্জুন ইউনিয়ন বাংলাদেশের টাঙ্গাইল জেলার ভূঞাপুর উপজেলার একটি ইউনিয়ন। এটি টাঙ্গাইল থেকে ৩৬ কিমি উত্তরে কিমি অবস্থিত।   জনসংখ্যার উপাত্ত  বাংলাদেশ পরিসংখ্যান ব্যুরো দ্বারা সম্পাদিত আদমশুমারি ২০১১ অনুসারে, অর্জুনা ইউনিয়নের মোট জনসংখ্যা ২৬,৭৯৩ জন। মোট ৬,৮১০টি পরিবার রয়েছে।   শিক্ষা  অর্জুনা ইউনিয়নের শিক্ষার হার ৪১.১% (পুরুষ -৪২.৫%, মহিলা -৩৯.৮%) শিক্ষা প্রতিষ্ঠানঃ  অর্জুনা সরকারি প্রাথমিক বিদ্যালয়  অর্জুনা মহসীন উচ্চ বিদ্যালয়  হাজী ইসমাঈল খাঁ কারিগরি কলেজ  অর্জুনা দাখিল মাদ্রাসা  অর্জুনা হাফিজিয়া মাদ্রাসা  শহীদ স্মৃতি কিন্ডারগার্ডেন এছাড়া, ধর্মীয় শিক্ষার জন্য রয়েছে মাদ্রাসা  ।   আরও দেখুন    টাঙ্গাইল জেলা ইউনিয়ন পরিষদসমূহ   তথ্যসূত্র   বিষয়শ্রেণী:ভূঞাপুর উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
ফ্রেম|  টরন্টো ট্রানজিট কমিশন বা টি.টি.সি হচ্ছে কানাডার ওন্টারিও প্রভিন্সের রাজধানী শহর টরন্টোর জন পরিবহন সংস্থা। ভূ-উপরিস্থিত বাস সার্ভিস, ট্রাম, রেল এবং পাতাল রেল সমন্বয়ে এই সংস্থা মেট্রো টরন্টোর একমাত্র রাষ্ট্রীয় জন পরিবহন সংস্থা।সিটি অব টরোন্টো ওয়েবসাইট thumb|  নগর কর্তৃপক্ষ ১৮৬১ সালে প্রথম স্ট্রীট রেলওয়ে অনুমোদন দেয়। ১৯২০ সালে এক প্রভিন্সিয়াল আইনের মাধ্যমে টরোন্টো ট্রান্সর্পোটেশন কমিশন বা টিটিসি’র জন্ম নেয়। এই কমিশন ১৯২১ সালে শহরের ৯টি ভিন্ন ভিন্ন সার্ভিসকে একীভূত করে। এরপর ১৯২১ হতে ১৯৫৩ সালের মধ্যে টিটিসি ৩৫ টি নূতন রুটের সৃষ্টি করে এবং ২০টি রুটকে বাড়িয়ে নেয়। এছাড়াও টিটিসি ২৩ টি উপ-শহরীয় সার্ভিস চালু করেছিল।  বিংশ শতাব্দীর মহামন্দা (দ্য গ্রেট ডিপ্রেশন) এবং দ্বিতীয় বিশ্ব যুদ্ধ পৌর কর্তৃপক্ষকে অর্থনৈতিকভাবে দুর্বল করে দিয়েছিল। এই পরিস্থিতিতেও টরোন্টোর একমাত্র জন পরিবহন ব্যবস্থা দ্রুত বেড়ে উঠছিল। এর চমৎকার প্রকাশ হলো শহরের ইয়ং স্টেশন হতে এগলিনটন পর্যন্ত পাতাল রেল বা সাবওয়ের নির্মাণ। এইটিই টরোন্টোর প্রথম সাবওয়ে সার্ভিস যা চালু হয়েছিল ১৯৫৪ সালে। ১৯৫৪ সালের ১ জানুয়ারি টরোন্টো ট্রান্সর্পোটেশন কমিশন বা টিটিসি’র নূতন নামকরণ করা হয় টরোন্টো ট্রানজিট কমিশন। এই সময় হতে টরোন্টো ট্রানজিট কমিশন বা টিটিসি’কে মেট্রোপলিটন টরোন্টো কর্তৃপক্ষের অধীক্ষেত্রাধীন করা হয়। এই সময় অর্থাৎ ১৯৫৪ সালে পূর্বতন সংস্থার দায়-দেনা সহ ৪ টি স্বাধীনভাবে পরিচালিত উপ-শহরীয় বাস সার্ভিসকে অধিভুক্ত করা হয়। ১৯৫৪ সাল হতেই টিটিসি মেট্রোপলিটন টরোন্টো’র একমাত্র জনপরিবহন ব্যবস্থায় পরিনত হয়।  তথ্যসূত্র   বহিঃসংযোগ           বিষয়শ্রেণী:দ্রুতগামী গণপরিবহন ব্যবস্থা
স্প্রিঙ্গার সায়েন্স + বিজনেস মিডিয়া অথবা স্প্রিঙ্গার একটি আন্তর্জাতিক প্রকাশনা কোম্পানী যেটি বিজ্ঞান, প্রযুক্তি এবং চিকিৎসা বিষয়ক বই, ই-বুক এবং জার্নাল প্রকাশ করে থাকে। স্প্রিঙ্গার পৃথিবীর বৃহত্তম বই প্রকাশক এবং দ্বিতীয় বৃহত্তম (বৃহত্তম এলসভিয়ার) জার্নাল প্রকাশক। স্প্রিঙ্গার প্রতিবছর ২০০০ জার্নাল এবং ৭০০০ বই প্রকাশ করে থাকে।Springer key facts স্প্রিঙ্গারে প্রায় ৬২০০ কর্মী কাজ করে।   ইতিহাস  জুলিয়াস স্প্রিঙ্গার ১৮৪২ সালে স্প্রিঙ্গার-ভারলগ প্রতিষ্ঠা করেন।"History". Springer Science+Business Media."Chronology". Springer Science+Business Media. ১৯৬৪ সালে নিউ ইয়র্কে কার্যালয় খোলার মাধ্যমে স্প্রিঙ্গার তার ব্যবসা প্রসারিত করে। এর অব্যবহিত পরেই টোকিও, প্যারিস, মিলান, হংকং এবং দিল্লিতে কার্যালয় চালু করে।   ইলেক্ট্রনিক পণ্য    তথ্যসূত্র   বিষয়শ্রেণী:জার্মানির প্রকাশনা কোম্পানি বিষয়শ্রেণী:জার্মানিতে সদর দফতর বহুজাতিক কোম্পানি বিষয়শ্রেণী:বহুজাতিক প্রকাশনা কোম্পানি বিষয়শ্রেণী:শিক্ষায়তনিক প্রকাশনা কোম্পানি বিষয়শ্রেণী:২০১৫-এ বিলুপ্ত কোম্পানি
জুলধা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।   আয়তন  জুলধা ইউনিয়নের আয়তন ২,৮০৯ একর (১১.৩৭ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী জুলধা ইউনিয়নের মোট জনসংখ্যা ১৮,৪১৬ জন। এর মধ্যে পুরুষ ৯,৪৯১ জন এবং মহিলা ৮,৯২৫ জন। মোট পরিবার ৩,২৯৩টি।   অবস্থান ও সীমানা  কর্ণফুলী উপজেলার দক্ষিণ-পশ্চিমাংশ জুড়ে জুলধা ইউনিয়নের অবস্থান। এ ইউনিয়নের উত্তরে চর পাথরঘাটা ইউনিয়ন, চর লক্ষ্যা ইউনিয়ন ও শিকলবাহা ইউনিয়ন; পূর্বে চর লক্ষ্যা ইউনিয়ন, শিকলবাহা ইউনিয়ন ও বড় উঠান ইউনিয়ন; দক্ষিণে বড় উঠান ইউনিয়ন এবং পশ্চিমে কর্ণফুলী নদী, চট্টগ্রাম সিটি কর্পোরেশনের, ৪০নং উত্তর পতেঙ্গা ওয়ার্ড, ৩৯নং দক্ষিণ হালিশহর ওয়ার্ড ও ৩৮নং দক্ষিণ মধ্য হালিশহর ওয়ার্ড অবস্থিত।   ইতিহাস  বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।   প্রশাসনিক কাঠামো  জুলধা ইউনিয়ন তৎকালীন পটিয়া উপজেলার আওতাধীন ১নং (ক) ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রাম ২টি হল:  জুলধা  ডাঙ্গারচর   শিক্ষা ব্যবস্থা  ২০১১ সালের আদমশুমারি অনুযায়ী জুলধা ইউনিয়নের সাক্ষরতার হার ৪৭.৮%। এ ইউনিয়নে ২টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  জুলধা শাহ আমির উচ্চ বিদ্যালয়  ডাঙ্গারচর রহমানিয়া উচ্চ বিদ্যালয়  প্রাথমিক বিদ্যালয়  উত্তর জুলধা সরকারি প্রাথমিক বিদ্যালয়  ডাঙ্গারচর সরকারি প্রাথমিক বিদ্যালয়  পশ্চিম জুলধা সরকারি প্রাথমিক বিদ্যালয়  পূর্ব জুলধা সরকারি প্রাথমিক বিদ্যালয়   যোগাযোগ ব্যবস্থা  শিকলবাহা ইউনিয়নে যোগাযোগের প্রধান সড়ক শিকলবাহা-জুলধা সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  জুলধা ইউনিয়নে ৯টি মসজিদ, ২টি ঈদগাহ ও ৩টি মন্দির রয়েছে।   খাল ও নদী  জুলধা ইউনিয়নের পশ্চিম ও দক্ষিণাংশ জুড়ে বয়ে চলেছে কর্ণফুলী নদী। এছাড়া রয়েছে জুলধা-শিকলবাহা খাল এবং জুলধা-চর লক্ষ্যা খাল।   হাট-বাজার  জুলধা ইউনিয়নের প্রধান হাট/বাজার হল পাইপের গোড়া বাজার।   দর্শনীয় স্থান  জুলধা ইউনিয়নের দর্শনীয় স্থানগুলোর মধ্যে রয়েছে:  ডাঙ্গারচর বিদ্যুৎ কেন্দ্র  কর্ণফুলী নদীর মোহনা   জনপ্রতিনিধি   বর্তমান চেয়ারম্যান: রফিক আহমদ  চেয়ারম্যানগণের তালিকা ক্রম নংচেয়ারম্যানের নামসময়কাল০১এ কে এম মনছুর আহমদ০২মোহাম্মদ শফিক আহমদ০৩এম এন ইসলাম০৪রফিক আহমদ২০১১-২০২১০৫ হাজী নুরুল হক ২০২১-বর্তমান    আরও দেখুন   কর্ণফুলী থানা  কর্ণফুলী উপজেলা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:কর্ণফুলী উপজেলার ইউনিয়ন বিষয়শ্রেণী:কর্ণফুলী থানার ইউনিয়ন
বোল্যান্ড পার্ক হল দক্ষিণ আফ্রিকার পার্ল শহরে অবস্থিত বহুকার্যে ব্যবহৃত একটি ক্রীড়া স্টেডিয়াম। বর্তমানে এটি মূলত ক্রিকেট ম্যাচ আয়োজন করে। ২০০৩ ক্রিকেট বিশ্বকাপ চলাকালীন এটি তিনটি ম্যাচ আয়োজন করেছিল। বর্তমানে এটি ঘরোয়া টি২০ লিগ এসএ২০-র ফ্র্যাঞ্চাইজ ক্রিকেট দল পার্ল রয়্যালসের ঘরের মাঠ হিসেবে কার্যকর।  ইতিহাস এই মাঠে অনুষ্ঠিত প্রথম একদিনের আন্তর্জাতিক ক্রিকেট ম্যাচ টাইতে শেষ হয়েছিল। এটি ১৯৯৭ সালে ভারত ও জিম্বাবুয়ের মধ্যে খেলা হয়েছিল যা একটি ত্রিদেশীয় সিরিজের অংশ ছিল। ১১ জানুয়ারি ২০১২-এ, আয়োজক দক্ষিণ আফ্রিকা শ্রীলঙ্কাকে একটি একদিনের আন্তর্জাতিক ম্যাচে ২৫৮ রানে পরাজিত করে। শ্রীলঙ্কা দল মাত্র ৪৩ রানে অল-আউট হয়ে যায়, যা ওডিআই ক্রিকেটের ইতিহাসে তাদের সর্বনিম্ন রান।  ২০০৩ ক্রিকেট বিশ্বকাপ নিম্নলিখিত তিনটি ম্যাচ এই স্টেডিয়ামে খেলা হয়েছিল।  আন্তর্জাতিক শতরান একদিনের আন্তর্জাতিকে মোট নয়টি শতরান হয়েছে এই মাঠে।   নং  রান  খেলোয়াড়  দল  বল  ইনিংস  প্রতারিত  তারিখ  ফলাফল  ১  ১০০*  জ্যাক কালিস     ১৩৯  ২       ২  ১১১  সৌরভ গাঙ্গুলি     ১২৪  ১       ৩  ১৪৬  শচীন তেন্ডুলকর     ১৩২  ১       ৪  ১০২*  গ্যারি কার্স্টেন     ১১৮  ২       ৫  ১১২  হাশিম আমলা     ১২৮  ১       ৬  ১৭৬  এবি ডি ভিলিয়ার্স     ১০৪  ১       ৭  ১২৩  হেইনরিখ ক্লাসেন     ১১৪  ১       ৮  ১১০  তেম্বা বাভুমা     ১৪৩  ১       ৯  ১২৯  রাসি ফন ডার ডাসেন     ৯৮  ১        আন্তর্জাতিক পাঁচ উইকেট লাভ + একদিনের আন্তর্জাতিক  নং বোলার  তারিখ দল প্রতিপক্ষ ইনিংসওভাররানউইকেট ফলাফল  ১  এডো ব্রান্ডেস        ২  ৯.৫  ৪১  ৫   টাই3rd Match (D/N), Standard Bank International One-Day Series at Paarl, Jan 27 1997, CricInfo. Retrieved 2020-03-07. ২  লাসিথ মালিঙ্গা        ১  ১০  ৫৪  ৫  1st ODI (D/N), Sri Lanka tour of South Africa at Paarl, Jan 11 2012, CricInfo. Retrieved 2020-03-07. তথ্যসূত্র  বহিঃসংযোগ    ক্রিকেট আর্কাইভ পেইজ  বিষয়শ্রেণী:দক্ষিণ আফ্রিকার ক্রিকেট মাঠ বিষয়শ্রেণী:পার্ল বিষয়শ্রেণী:২০০৩ ক্রিকেট বিশ্বকাপের স্টেডিয়াম
লাকসাম থানা বাংলাদেশের কুমিল্লা জেলার অন্তর্গত লাকসাম উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  লাকসাম উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম লাকসাম থানার আওতাধীন।  পৌরসভা:  লাকসাম  ইউনিয়নসমূহ:  ১নং বাকই  ২নং মুদাফফরগঞ্জ  ৩নং মুদাফফরগঞ্জ দক্ষিণ  ৪নং কান্দিরপাড়  ৫নং গোবিন্দপুর  ৬নং উত্তরদা  ৭নং আজগরা  ৮নং লাকসাম পূর্ব   আরও দেখুন   লাকসাম উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:লাকসাম উপজেলা
আফযাল মুহাম্মাদ () ছিলেন মধ্য সিরিয়ার হামার শেষ আইয়ুবীয় গভর্নর, যিনি ১৩৩২ থেকে ১৩৪১ সাল পর্যন্ত রাজত্ব করেছিলেন।Lane-Poole, 2004, p.79. তিনি ছিলেন আবুল-ফিদার পুত্র ও উত্তরসূরি এবং সালাহুদ্দিনের ভাই নুরুদ্দিন শাহানশাহের বংশধর। আইন জালুতের যুদ্ধে ১২৬০ সালে মঙ্গোলদের মামলুক পরাজয়ের পর, হামা একটি সামন্ত আমিরাত হিসাবে পুনরুদ্ধার করা হয়েছিল এবং কুর্দি বংশোদ্ভূত আইয়ুবীয়দের উত্তরাধিকারী শাসক হিসেবে শহরটি শাসন করেছিলেন। যাইহোক, আফযাল মামলুক সুলতানদের অসন্তোষের শিকার হন এবং ১৩৪১ সালেAbu-Lughod and Dumper, 2007, p.163. দ্বারা পদচ্যুত হন।   তথ্যসূত্র    গ্রন্থপঞ্জি       বিষয়শ্রেণী:১৪শ শতাব্দীর আইয়ুবীয় শাসক
বৌদ্ধ ধর্মের ইতিহাসে ধর্মপাল নামে অনেক খ্যাতনামা ব্যক্তি রয়েছে। তেমনি আচার্য ধর্মপাল হলো একজন অট্ঠকথাচার্য, টীকাকার, লেখক ও অনুবাদক। শ্রীলঙ্কার অনাগারিক ধর্মপাল নামেও এক খ্যাতনামা বৌদ্ধ ভিক্ষু ছিল যিনি বৌদ্ধ ধর্মের শাসনকে টিকিয়ে রাখার জন্য গুরুত্বপূর্ণ কাজ করে গেছেন। এই টীকাকার ভিক্ষুর সময়কাল ছিল খ্রিষ্টীয় ষষ্ঠ শতক হতে সপ্তম শতকের। তাকে গন্ধবংস গন্ধবংস, প্রাগুক্ত পৃ.১৯ গ্রন্থে ভারতের আচার্য হিসেবে অভিহিত করা হয়েছে। ধর্মপালের রচনাবলীতে বুদ্ধঘোষ এর রচনাবলীর রেফারেন্স পাওয়া যায়। তাই ধর্মপাল বুদ্ধঘোষ এর পরবর্তী ছিলেন। চৈনিক পরিব্রাজক হিউয়েন- সাং - এর ভ্রমণবৃত্তান্তে ধর্মপাল কাঞ্চিপুরায় জন্মগ্রহণ করেছেন বলে উল্লেখ আছে।On Yuan Chwang's Travel in India, op. cit.,(3rd ed.), p.227 সাং- খ্রিষ্টীয় সপ্তম শতকের প্রথম ভাগে (৬৪০ খ্রিষ্টাব্দ) ভারত ভ্রমণে আসেন। ধর্মপালের রচনা সাহিত্যে সমর্থন করে যে তিনি দক্ষিণ ভারতে, বদরিত্থ বা পদরিত্থ স্থান জন্মগ্রহণ করেন। দক্ষিণ ভারতেই যে তার জন্মস্থান তা নিয়ে গবেষকদের নিকট কোনো বিতর্ক নেই।   বাল্যকাল ও বৌদ্ধধর্মে দীক্ষা   অট্ঠকথাচার্য ধর্মপালের বাল্যকাল ও দীক্ষা সম্পর্কে শুধু চৈনিক পরিব্রাজক হিউয়েন- সাং এর ভ্রমণবৃত্তান্তে পাওয়া যায়। নিম্নে দেওয়া হলো- "কাঞ্চিপুরা ভ্রমণকালে জনৈক ভিক্ষু জানান যে ধর্মপাল কাঞ্চিপুরায় জন্মগ্রহণ করেছিলেন। বালক বয়সেই তিনি সুন্দর এবং সৎ স্বভাবের অধিকারী ছিলেন, যা তাঁর সমৃদ্ধ ও উন্নত জীবন গঠনে সহায়ক ভূমিকা রেখেছিল। বয়ঃপ্রাপ্ত হলে সে রাজ্যের রাজকন্যার সঙ্গে তাঁর বিবাহের কথা পাকা হয়। বিবাহের পূর্বরাত্রে তাঁর মনে দুঃখময় ভাবাবেগ উদয় হয় এবং তিনি বুদ্ধমূর্তির সম্মুখে মুক্তির জন্য প্রার্থনা করলে তাঁর প্রার্থনা মঞ্জুর হয় এবং এক দেবতা তাঁকে উক্ত রাজ্য হতে কয়েকশত লি দূরে অবস্থিত পর্বতের এক বিহারে নিয়ে যান। সে বিহারের ভিক্ষুগণ তাঁর অভিব্যক্তির কথা জ্ঞাত হয়ে বৌদ্ধধর্মে দীক্ষা দেন।"On Yuan Shwang's Travel in India, op.cit., (3rd ed.) p.227 তিনি দক্ষিণ ভারতে দীক্ষা নিয়েছিলেন।   সাহিত্যকর্ম  গন্ধবংস, সাসনবংস বৌদ্ধ পালি গ্রন্থে ধর্মপালের রচনার গ্রন্থের নাম পাওয়া যায়। ইতিবুত্তকট্ঠকথা, উদনট্ঠকথা, চরিয়াপিটকট্ঠকথা, থেরগাথাট্ঠকথা, থেরীগাথাট্ঠকথা প্রমুখ গ্রন্থ তিনি সিংহলী ভাষায় রক্ষিত গ্রন্থগুলো মূল মাগধী ভাষায় রুপান্তর করেন।Pali Atthakatha Sahitter Itikatha, Dilp Kumar Barua, Adorn Publication, Dhaka.p.243-246  আরও দেখুন   বুদ্ধঘোষ  অট্ঠকথাচার্য বুদ্ধদত্ত  অট্ঠকথাচার্য উপসেন   তথ্যসূত্র     বিষয়শ্রেণী:বৌদ্ধধর্ম বিষয়শ্রেণী:থেরবাদী বৌদ্ধ সন্ন্যাসী
বগুড়া বিজ্ঞান ও প্রযুক্তি বিশ্ববিদ্যালয় হচ্ছে বাংলাদেশ সরকারের অথার্য়নে পরিচালিত ৫৪তম পাবলিক বিশ্ববিদ্যালয়। এটি বাংলাদেশের বগুড়া জেলায় অবস্থিত। ২০০১ সালের ১৫ই জুলাই জাতীয় সংসদে বগুড়া বিজ্ঞান ও প্রযুক্তি বিশ্ববিদ্যালয় আইন পাস হয়। বিভিন্ন বাধার কারণে বিশ্ববিদ্যালয়টির শিক্ষা কার্যক্রম ২০১৮ তে সম্পূর্ণ বন্ধ হয়ে যায়। ২০২৩ সালের ১০ই মে বগুড়া বিজ্ঞান ও প্রযুক্তি বিশ্ববিদ্যালয়ের আইন বাস্তবায়নের জন্য সরকার এসআরও জারি করে।  thumb|বগুড়া বিজ্ঞান ও প্রযুক্তি বিশ্ববিদ্যালয়ের অস্থায়ী কার্যালয়  বর্তমানে বিশ্ববিদ্যালয়টির কার্যক্রম পরিচালিত হচ্ছে বগুড়া সদর উপজেলার উপশহর নামক স্থানে স্থাপিত অস্থায়ী কার্যালয় থেকে। হোল্ডিং নং: ১৭০৭-০১, রোড নং: ০১, উপশহর হাউজিং এস্টেট, বগুড়া।   'বগুড়া বিজ্ঞান ও প্রযুক্তি বিশ্ববিদ্যালয় আইন, ২০০১' অনুযায়ী বগুড়া জেলার জামালপুর নামক স্থানে বিশ্ববিদ্যালয়টির স্থায়ী ক্যাম্পাস নির্মাণের পরিকল্পনা রয়েছে।   ইতিহাস  দীর্ঘ ২৪ বছর পর বাংলাদেশ এর মহামান্য রাষ্ট্রপতি ৩ জুন, ২০২৫ তারিখে ড. মো. কুদরত-ই-জাহান কে এই বিশ্ববিদ্যালয়ের উপাচার্য হিসেবে নিয়োগ দেন।  ১২টি বৃহত্তর জেলায় ১২টি বিজ্ঞান ও প্রযুক্তি বিশ্ববিদ্যালয় স্থাপনের পরিকল্পনা তৎকালীন সরকার গ্রহণ করে। সেই আলোকে ২০০১ সালে বগুড়ায় বিশ্ব‌বিদ্যালয়‌ প্রতিষ্ঠার জন্য তৎকালীন আওয়ামী লীগ সরকার সংসদে আইন হিসাবে পাশ করে। আওয়ামী লীগের ওই মেয়াদের শেষ সময়ে এটা করা হয়েছিল। কিন্তু পরবর্তী সময় তৎকালীন বিএনপি সরকার ক্ষমতায় এসে এক অদৃশ্য কারণে এটার সরকারি অনুমোদন বন্ধ করে দেয়। আওয়ামী লীগ আবার ক্ষমতায় এলে বগুড়ায় বিশ্ববিদ্যালয় অনুমোদনের জন্য ২০১৯ সালে আইনের খসড়া নীতিগত অনুমোদন দেওয়া হয়। পরে সেটা যখন আইন মন্ত্রণালয়ে যাচাইয়ের (ভেটিং) জন্য পাঠানো হয়, তখন দেখা যায়, ২০০১ সালে আওয়ামী লীগ সরকার যখন ক্ষমতায় ছিল, তখনই বগুড়ায় একটি বিশ্ববিদ্যালয় হওয়ার জন্য আইন পাস হয়েছিল। তাতে বলা ছিল, সরকার গেজেট প্রকাশ করে যেদিন থেকে এটি কার্যকর করবে, সেদিন থেকে কার্যকর হবে। এ জন্য ২০০১ সালে পাস করা আইনটিই বলবৎ থাকে এবং ২০১৯ সালে আইনের যে খসড়া নীতিগত অনুমোদন দেওয়া হয়েছিল, সেটি রহিত করা হয়।  গত ১০ মে ২০২৩ বুধবার এ বিষয়ে প্রজ্ঞাপন জারি করে শিক্ষা মন্ত্রণালয়ের মাধ্যমিক ও উচ্চশিক্ষা বিভাগ। এতে বলা হয়, ‘বগুড়া বিজ্ঞান ও প্রযুক্তি বিশ্ববিদ্যালয় আইন, ২০০১-এর ক্ষমতাবলে সরকার ২২ মে থেকে এই আইনটি কার্যকর করার তারিখ নির্ধারণ করেছে।’  ২০২৪ সালের শেষের দিকে বিশ্ববিদ্যালয়ের ভিসি নিয়োগ চূড়ান্ত হয়।  এই বিদ্যাপীঠের ফলে উত্তরাঞ্চলের প্রাণকেন্দ্র বগুড়ায় উচ্চ শিক্ষার প্রসার ঘটানোর সু‌যোগ তৈ‌রি হ‌য়।  আরো দেখুন   পুণ্ড্র ইউনিভার্সিটি অব সায়েন্স অ্যান্ড টেকনোলজি  তথ্যসূত্র  বহিঃসংযোগ  বগুড়া বিজ্ঞান ও প্রযুক্তি বিশ্ববিদ্যালয় আইন, ২০০১  বিশ্ববিদ্যালয় মঞ্জুরি কমিশন বাংলাদেশ  বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০২০-এ বাংলাদেশে প্রতিষ্ঠিত বিষয়শ্রেণী:বাংলাদেশের প্রস্তাবিত সরকারি বিশ্ববিদ্যালয় বিষয়শ্রেণী:বাংলাদেশের সরকারি বিজ্ঞান ও প্রযুক্তি বিশ্ববিদ্যালয় বিষয়শ্রেণী:বগুড়া জেলার বিশ্ববিদ্যালয় বিষয়শ্রেণী:বাংলাদেশের বিজ্ঞান ও প্রযুক্তি বিশ্ববিদ্যালয়